แฟนผมปวดท้องเหมือนป.จ.ด.ไกล้มา มาจะสองอาทิตย์์์์แล้ว ปวดมาๆหายตอนนี้ผมกังวลมาก
สวัสดีค่ะ หากเลยกำหนดที่ประจำเดือนจะมาแล้ว และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็อาจเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนต่อไปก่อน แต่หากประจำเดือนยังไม่มา และยังคงมีปวดท้องน้อยต่อเนื่อง หรือปวดท้องน้อยรุนแรงขึ้น ก็ควรไปพบแพทย์เพื่อตรวจหาสาเหตุ เช่น มีมดลูกอักเสบ (ซึ่งก็อาจเป็นสาเหตุที่ทำให้ไม่มีประจำเดือนมาได้) หรือมีซีสต์หรือเนื้องอกที่รังไข่ หรือปวดท้องจากสาเหตุอื่นๆ เช่น ลำไส้อักเสบ เป็นต้น